Utover 1950-tallet ble parken mindre brukt, forfalt og ble tidvis tilholdssted for mindre ønskede elementer. Parken ble brukt til den populære Løkkecupen i fotball på 1960-tallet og som festivalcamp for den første Forumfestivalen i 1971. Forumfestivalen ble bare arrangert i parken i 1971 fordi naboer klaget på støy og at rykter gikk om at det var mer enn pils som ble konsumert i teltene.